### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

100.000 kr. ekstra til lokal udviklingspulje pr. skole pr. år. Puljerne disponeres af den enkelte folkeskole. For at der sker en dynamisk og kvalitativ pædagogisk udvikling, er det vigtigt at udvikling sker Bottom-up ude på de enkelte folkeskoler, da det er her man har førstehåndskendskab til potentielle udviklingsområder. Det giver motivation (fastholdelse) og medejerskab blandt de faglige medarbejdere på skolen når der er kort vej fra udviklingstanke til handling lokalt. Udviklingserfaringer kan herefter deles med andre folkeskoler i kommunen. Det er afgørende, at der er lokale midler, som kan bruges til formålet, og som ikke blot er midler taget ud af den daglige drift. Her tænkes eksempelvis at man lærere og pædagoger på en årgang får en god idé, som skal afprøves og igangsættes med det samme med midler fra udviklingspuljen.

Radikale Venstre ønsker at få belyst hvordan der kan omprioriteres internt i Børn & Unge med henblik på en tilvejebringelse af den nødvendige finansiering.